29.9.2023
3.4
SL
Uradni list Evropske unije
C 349/99
EESO poziva skrbnike platform in družbenih omrežij ter ustvarjalce vsebin/vplivneže, naj zagotovijo:
— tehnično možnost, da se mladoletnim uporabnikom platforme in/ali družbenega omrežja onemogoči dostop do vseh občutljivih vsebin (alkohol in energijske pijače, igre na srečo in stave, pornografija, tobak in tobačni izdelki, vključno z e-cigaretami, lepotna kirurgija itd.), ki morajo v vsakem primeru vsebovati oznako „“prepovedano za mlajše od 18 let“, da se obvezno preveri starost in omogoči uporabo starševskega nadzora; — v tovrstna sporočila vključijo besede „oglas“, „komercialno sporočilo“ ali „sponzorirana objava“; — pri obdelanih ali spremenjenih slikah navedejo „obdelana slika“; — navedbo „virtualna podoba“ pri produkciji, ustvarjeni z umetno inteligenco, ter opredelijo uporabo virtualnih vplivnežev.
3.5 Poleg tega je treba nameniti posebno pozornost uporabi temnih vzorcev, zlorabi ali omalovažujoči uporabi blagovnih znamk, promociji neodobrenih finančnih produktov, kraji identitete in lažnim vplivnežem, ki izkoriščajo podobo znanih oseb brez njihove privolitve, kar je vedno pogostejša praksa zlasti na področju finančnih naložb in kriptovalut.
Gre za protipravna ravnanja, ki so zaradi uporabe umetne inteligence vse bolj izpopolnjena in splošno razširjena, zato se je treba proti njim učinkovito boriti.
3.6 Uskladitev predpisov, ki jo predlaga EESO, se lahko dopolni s koregulativnimi okviri, pri katerih bi sodelovali vplivneži, njihovi zastopniki in predstavniška združenja, industrija in oglaševalci, združenja za samoregulacijo oglaševanja, organizacije potrošnikov in uporabnikov, socialni partnerji in druge organizacije civilne družbe ter regulativni organi.
3.7 EESO meni, da je treba na ravni EU skrbno analizirati številna vprašanja, povezana z dejavnostjo ustvarjalcev vsebin/vplivnežev, kot so njihov položaj v delovni zakonodaji, vprašanja obdavčitve dohodkov, davka na dodano vrednost in tudi posebna dejavnost otroških vplivnežev, v zvezi s katero bi bilo treba po mnenju EESO izvesti skrbno analizo na ravni EU.
V Bruslju, 13. julija 2023 Predsednik Evropskega ekonomsko-socialnega odbora Oliver RÖPKE